**Viljam Sandvik** (s. 4. helmikuuta 2003 Loviisa) on suomalainen jääkiekkoilija joka edustaa SM-liigajoukkue Mikkelin Jukureita. Hän on pelipaikaltaan keskushyökkääjä, mutta Sandvik osaa pelata myös laidassa. Hän laukoo oikealta.

Ura
---

### Seuraura

Sandvik on Loviisan Jääkiekkoklubin kasvatti. Hän siirtyi C-juniori-ikäisenä Vuosaaren Viikinkeihin kaudeksi 2017–2018. Samalla kaudella Sandvik siirtyi Jokereiden C-nuoriin. Kaudella 2018–2019 hän oli C-nuorten SM-sarjassa joukkueen paras pistemies ja maalintekijä tehoilla 14+6=20. Sandvik voitti kauden päätteeksi sekä B-nuorten Suomenmestaruuden että C-nuorten SM-hopeaa.

Kaudeksi 2019–2020 Sandvik siirtyi Helsingin IFK:n organisaatioon. Kesällä 2020 hän harjoitteli myös seuran SM-liigajoukkueen mukana mm. Pitsiturnauksessa. Sandvik toimi kaudella 2020–2021 HIFK:n U20-joukkueen varakapteenina. Kaudella 2021–2022 hän oli joukkueen paras syöttäjä ja toiseksi paras pistemies Aleksanteri Kaskimäen jälkeen tehoilla 10+29=39. Sandvik palkittiin U20 SM-sarjan herrasmiespelaajana Jere Lehtinen -palkinnolla. Hän teki samalla kaudella HIFK:ssa miesten pääsarjadebyyttinsä Mestarien liigan toisella kierroksella 28. elokuuta 2021 vieraissa tšekkiläistä BK Mladá Boleslavia vastaan. Sandvik merkittiin HIFK:n nelosketjun oikeaan laitaan Micke-Max Åstenin ja Juha Jääskän viereen. Hän sai ottelussa jääaikaa kahdeksan minuuttia ja Sandvik keräsi teholukeman –1. Hän pelasi kaksi CHL-ottelua ilman tehopisteitä, mutta Sandvik ei kuitenkaan debytoinut SM-liigassa.

Sandvik siirtyi kaudeksi 2022–2023 Mikkelin Jukureiden U20 SM-sarjajoukkueeseen. Hän nousi myös seuran SM-liigajoukkueeseen, jossa Sandvik pelasi ensimmäisen ja kauden ainoaksi jääneen ottelunsa runkosarjan avauskierroksella 14. syyskuuta 2022 KooKoota vastaan, kun Otto Mäkinen loukkaantui CHL-ottelussa. Hänet merkittiin Jukureiden nelossentteriksi laidoilleen Oskars Batņa ja Jesper Piitulainen. Sandvik sai ottelussa jääaikaa 8.21 minuuttia. Hän keräsi ottelusta teholukeman –1. Marraskuussa 2022 Jukurit lainasi Sandvikin loppukauden kattavalla sopimuksella Mestis-joukkue KeuPa HT:hen. Hän pelasi siellä tulokaskautensa aikana 30 runkosarjaottelua tehopistein 5+13=18 ja yhden playoff-ottelun tehden yhden maalin.

Kaudeksi 2023–2024 Sandvik teki Jukureiden kanssa vuoden mittaisen SM-liigasopimuksen. Hän teki liigauransa avausmaalin kauden toisessa ja uransa kolmannessa ottelussaan 23. syyskuuta 2023 vieraissa Pelicansia vastaan.

### Maajoukkueura

Sandvik pelasi World U-17 Hockey Challengessa vuonna 2019. Hänet valittiin Suomen alle 18-vuotiaiden MM-kisaehdokkaaksi vuoden 2021 turnaukseen, mutta Sandvik kuitenkin putosi lopullisesta kisajoukkueesta. Yhteensä hän on pelannut viisi nuorten ja 30 poikien maaottelua.

Sandvik valittiin Rasmus Ruususen ohella kaikkien aikojen ensimmäisinä valintahetkellä Vuosaaren Viikinkejä edustaneina pelaajina Pohjola-leirille vuonna 2018.

Muuta
-----

Sandvik on harrastanut myös jalkapalloa FC Loviisassa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Jokerit | A-SM | 1 | 0 | 0 | 0 | 0 | – | – | – | – | – |
| 2019–2020 | HIFK | A-SM | 33 | 12 | 8 | 20 | 4 | – | – | – | – | – |
| 2020–2021 | HIFK | U20-SM | 17 | 0 | 7 | 7 | 4 | – | – | – | – | – |
| 2021–2022 | HIFK | U20-SM | 34 | 10 | 29 | 39 | 4 | – | – | – | – | – |
| 2022–2023 | Jukurit | U20-SM | 21 | 2 | 16 | 18 | 4 | – | – | – | – | – |
|  | Jukurit | SM-liiga | 1 | 0 | 0 | 0 | 0 | – | – | – | – | – |
|  | KeuPa HT | Mestis | 30 | 5 | 13 | 18 | 10 | 1 | 1 | 0 | 1 | 0 |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |
| 1 kausi | yhteensä | Mestis | 30 | 5 | 13 | 18 | 10 | 1 | 1 | 0 | 1 | 0 |

Lähteet
-------

* Viljam Sandvik The Internet Hockey Databasessa (englanniksi)
* Viljam Sandvik Eurohockey-sivustolla (englanniksi)
* Viljam Sandvik *Elite Prospects*. Everysport Media Group AB.  (englanniksi)

### Viitteet

1. ↑  TRES PUNTOS IGEN! *facebook.com*.  18.1.2020. HIFK Ishockey rf. Viitattu 21.5.2022.
2. ↑  MamamaaMaistuu! Kollit voittaa 4-3! *instagram.com*.  13.2.2022. HIFK Ishockey r.f. Viitattu 2.12.2022.
3. 1 2  Kollit *hifk.fi*.  28.8.2021. Oy HIFK Hockey AB. Viitattu 30.8.2021.
4. 1 2 3 4 5 6  Viljam Sandvik *Elite Prospects*. Everysport Media Group AB.  (englanniksi)
5. ↑  Elite Prospects - Jokerit U16 *eliteprospects.com*. Everysport Media Group AB. Viitattu 30.8.2021. (englanniksi)
6. ↑  Helsingin IFK Twitterissä *twitter.com*.  6.8.2021. Oy HIFK Hockey AB. Viitattu 30.8.2021.
7. ↑  Elite Prospects - HIFK U20 *eliteprospects.com*. Everysport Media Group AB. Viitattu 21.5.2022. (englanniksi)
8. ↑  Matches *championshockeyleague.com*.  28.8.2021. Champions Hockey League (CHL) AG. Viitattu 30.8.2021. (englanniksi)
9. ↑  Matches *championshockeyleague.com*.  28.8.2021. Champions Hockey League (CHL) AG. Viitattu 30.8.2021. (englanniksi)
10. ↑  JUKURIT U20 2022-2023 *jukurit.fi*. Jukurit HC Oy. Viitattu 21.5.2022.
11. ↑  Otteluennakko: Liigakausi käyntiin puolivälierärevanssilla *jukurit.fi*.  14.9.2022. Jukurit HC Oy. Viitattu 14.9.2022.
12. ↑  Jukurit - KooKoo, 14.9.2022 *liiga.fi*.  14.9.2022. Jääkiekon SM-liiga Oy. Viitattu 14.9.2022.
13. ↑  Jukurit - KooKoo, 14.9.2022 *liiga.fi*.  14.9.2022. Jääkiekon SM-liiga Oy. Viitattu 14.9.2022.
14. ↑  Nurminen, Veikko: Jukurit purki Topias Kasken sopimuksen − siirtyy loppukaudeksi TUTO-paitaan *Jatkoaika.com*.  22.11.2022. Jatkoaika r.y. Viitattu 22.11.2022.
15. ↑  Mikkelin Jukurit 2023-2024 *jukurit.fi*. Jukurit HC Oy. Viitattu 17.6.2023.
16. ↑  Pelicans - Jukurit, 23.9.2023 *liiga.fi*.  23.9.2023. Jääkiekon SM-liiga Oy. Viitattu 24.9.2023.
17. ↑  Pikkuleijonien MM-ehdokkaiden nimilista julki – MM-joukkueelle sinetti 17.4. *Leijonat.fi*.  8.4.2021. Suomen Jääkiekkoliitto ry – Finlands Ishockeyförbund rf. Viitattu 30.8.2021.
18. ↑  Saksa, Ilkka: Ruusunen ja Sandvik kirjoittivat Viikinki historiaa! Suorat valinnat Pohjola-leirille julkistettu. *viikingit.fi*.  11.1.2018. Helsingin Jokerit Ry. Viitattu 6.9.2021.
19. ↑  Lindén Turnauksen tulokset *fcloviisa.fi*.  28.8.2015. FC Loviisa ry. Viitattu 30.8.2021.

Jukurit – SM-liiga
6 Nordsäter |
7 Engebråten |
8 Soini |
11 Leppänen |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
27 Oden |
28 Peltomäki |
32 Hynninen |
34 O. Kovařčík |
36 Ruusu |
40 Korhonen |
54 Piitulainen (**A**) |
60 Lundgren (**A**) |
61 Pitkänen |
71 Romppanen |
77 Mäkiaho |
87 M. Kovařčík |
88 Huuhtanen |
91 Helenius |
92 Salonen |
95 Batņa |
98 Larsen  

Valmentajat Jokinen – Lydman – Tarvainen – Hyvärinen – Forssell – Mäntylä